จุดเริ่มต้นของ MR. D.I.Y. มาจากอะไร
ร้านจำหน่ายของจิปาถะที่ราคาเริ่มต้นอยู่ที่ชิ้นละ 20 บาทจากมาเลเซียรายนี้จะเข้า IPO ในช่วงสิ้นเดือน คาดว่ามูลค่ากิจการจะมากถึง 75,000 ล้านบาทเลยทีเดียว MR. D.I.Y. ร้านค้าปลีกที่เน้นจำหน่ายสินค้าตกแต่งบ้านราคาถูก และขายของจิปาถะ ซึ่งมีต้นกำเนิดจากประเทศมาเลเซีย ได้ประกาศเข้า IPO ที่ตลาดหลักทรัพย์กัวลาลัมเปอร์ ประเทศมาเลเซีย ในช่วงสิ้นเดือนตุลาคมนี้ โดยระดมทุนมากถึง 1,500 ล้านริงกิต หรือราวๆ 11,271 ล้านบาท ขณะเดียวกันยังคาดว่ากิจการค้าปลีกรายนี้จะมีมูลค่ากิจการมากถึง 10,00 ล้านริงกิต หรือราวๆ 75,000 ล้าบาท หุ้นของ MR. D.I.Y. จะนำออกมา IPO ทั้งหมดเป็นสัดส่วน 15% ราคาต่อหุ้นอยู่ที่ 1.6 ริงกิต หรือคิดเป็นเงินไทยราวๆ 12 บาทต่อหุ้น สำหรับเม็ดเงินที่ระดมทุนได้นั้นจะนำไปใช้หนี้ของสถาบันการเงิน ใช้ในการขยายกิจการ และเป็นเงินทุนหมุนเวียน ร้านค้าปลีกรายใหญ่จากประเทศมาเลเซียรายนี้ ได้เริ่มก่อตั้งในปี 2005 จุดเริ่มต้นมาจากทางผู้บริหารมองเห็นว่าตลาดที่ประเทศมาเลเซียมีผู้บริโภคที่ต้องการซ่อมบ้านด้วยตัวเองอยู่เยอะ ปกติแล้วต้องหาซื้ออุปกรณ์จากหลายๆ ร้าน ทำให้ไม่สะดวก จึงคิดว่าทำร้านค้าที่รวมของในที่เดียว ซึ่งเริ่มต้นจากสินค้าที่เน้นการซ่อมแซมบ้าน ก่อนที่จะมีสินค้าอื่นๆ ตามเข้ามา 2005 นอกจากนี้เป้าหมายของ MR. D.I.Y. ยังต้องการที่จะขยายสาขาให้ได้ 200 สาขาให้ได้ภายในระยะเวลา 2 ปีหลังจากนี้ ปัจจุบันบริษัทมีร้านอยู่ทั้งสิ้น 674 แห่งในประเทศมาเลเซีย บรูไน รวมไปถึงประเทศไทย ปัจจุบัน MR. D.I.Y. มีส่วนแบ่งทางการตลาดในสินค้าซ่อมแซมและต่อเติมบ้านในมาเลเซีย ราวๆ 29% โดยข้อมูลจาก Frost & Sullivan คาดว่าในปี 2024 มูลค่าตลาดของสินค้าซ่อมแซมและต่อเติมบ้านจะมีมากถึง 93,000 ล้านบาท และมีอัตราการเติบโตตั้งแต่ปี 2019-2024 มากถึง 10.2% ต่อปี มากกว่ากลุ่มค้าปลีกในมาเลเซียที่เติบโตราวๆ 5.7% ต่อปี
จุดเริ่มต้นของ MR. D.I.Y. มาจากทางผู้บริหารมองเห็นว่า ตลาดที่ประเทศมาเลเซียมีผู้บริโภคที่ต้องการซ่อมบ้านด้วยตัวเองอยู่เยอะ ปกติแล้วต้องหาซื้ออุปกรณ์จากหลายๆ ร้าน ทำให้ไม่สะดวก จึงคิดว่าทำร้านค้าที่รวมของในที่เดียว ซึ่งเริ่มต้นจากสินค้าที่เน้นการซ่อมแซมบ้าน ก่อนที่จะมีสินค้าอื่นๆ ตามเข้ามา